1.Poziv na policiju
Što će se dogoditi?Razgovor se snima. S tobom je uvijek tvoj odvjetnik (branitelj). Ako želiš, s tobom mogu biti i tvoj roditelj ili druga odrasla osoba.
Prije razgovora odabrat ćeš ili ćeš dobiti besplatnog odvjetnika. On će biti tvoj branitelj.
Na kraju će ti policija objasniti što će se dalje dogoditi.
Tvoji roditelji ili osoba koja se brine za tebe dobit će poziv. To znači da trebaš doći na policiju.
Doći ćeš na policiju. S tobom može biti tvoj roditelj, skrbnik ili neka odrasla osoba kojoj vjeruješ.


Tvoja prava 
Prije razgovora u policiji
· Imaš pravo znati zašto te policija zove.
· Imaš pravo šutjeti – ne moraš odgovarati na pitanja niti priznati ništa.
· Imaš pravo na odvjetnika (branitelja). Možeš ga sam izabrati ili će ti ga besplatno dodijeliti država.
· Tvoj roditelj, skrbnik ili odrasla osoba kojoj vjeruješ mora znati da ideš na policiju i može ići s tobom.
· Policija ti mora sve objasniti jednostavno i jasno, tako da razumiješ. Ako ne razumiješ što su rekli, imaš pravo tražiti da ti ponovno kažu.
Na razgovoru u policiji
· Tijekom razgovora može biti uz tebe tvoj roditelj, skrbnik ili odrasla osoba kojoj vjeruješ.
· Ako roditelji ne mogu doći, dobit ćeš drugu odraslu osobu koja će te pratiti i štititi tvoja prava. Ta se osoba zove posebni skrbnik.
· Ako ne želiš da roditelj ili skrbnik bude s tobom, policija će ti objasniti što to znači i to će zapisati.
· Ako ne govoriš hrvatski jezik, dobit ćeš osobu koja će prevoditi. To je tumač i ne moraš ga platiti.
· Nitko ne smije javno ili s drugim osobama razgovarati o tvom razgovoru s policijom. To je tajno.
· Razgovor se snima.
Zapamti!
· S tobom su odvjetnik i roditelj ili skrbnik, osim ako ne želiš.
· Policija i drugi koji s tobom rade gledaju tvoju dob i obiteljsku situaciju, kako bi ti pomogli i zaštitili te.
· S tobom će razgovarati policajac koji radi s mladima. On se zove policijski službenik za mladež.
· Imaš pravo da ti sve objasne tako da razumiješ.
· Ako šutiš, to ne znači da si kriv.
· Tvoja prava vrijede od trenutka kad te policija prvi put pozove.
· Policija te poziva tako da pošalje poruku tvojim roditeljima ili skrbnicima.
